Tari Oncer

Tari Oncer inggih punika silih tunggil sesolahan khas suku Sasak sané wénten ring Lombok, Nusa Tenggara Barat. Tari Oncer kakaryanin olih Muhammad Tahir ring désa Puyung, Lombok Tengah warsa 1960. Tari puniki kasolahang olih tiga kelompok pragina kenceng. Kelompok pragina punika wénten 6-8 pragina sané makta kenceng, 2 pragina makta kendang sané kawastanin pragina kendang, miwah 1 pragina makta petuk sané kawastanin pragina petuk. Tari Oncer dados kasolahang olih anak istri utawi anak lanang, nanging perannyané tetep dados anak lanang.

 Gerakan Tari 
Tari Oncer kakepah dados tiga bagian. Bagian sané kapertama nyolahang indik peperangan. Gerakan tari ring bagian puniki sakadi gerak Tinduk, gerak Bukaq Jebak, gerak Kadal Nengos, gerak Rebek Taping miwah Tereq Repoq. Gerak Tinduk inggih punika gerak majalan sané nyihnayang pamargin ka medan perang. Gerak Bukaq Jebak sané maarti mukak jelanan. Gerak Kadal Nengos maarti kadal sané makipekan. Gerakan puniki madué arti cihna kewaspadaan ring musuh tur satata makipekan ka kiwa, tengan, ajeng, miwah pungkur. Ring gerak Taping miwah Tereq Repoq, pragina masolah sakadi gerak tiing sané lakar bah ulian kena angin. Mawinan ring bagian kapertama sampun makéh gerakan, ring bagian kalih miwah tiga bedikan. Ring bagian katiga kasolahang kondisi sasampun perang sané kacihnayang olih gerakan Cempaka Panclang (Cempaka berguguran), Keroton Kombol (Pucuk kuncup), miwah Sandal Kebak (Sandat sané mekar).

 Gamelan 
Gamelan sané kaanggén ring Tari Oncer inggih punika Tetabuhan Gendang Beleq sakadi ceng-ceng, suling, rincik, gong, reong, dan gendang kecil. Nganutin sejarah, sadurungnyané Gendang Beleq kasolahang ring pesta kerajaan ri tatkala wénten pasukan sané jagi perang utawi sané rauh saking perang. Mangkin, Gendang Beleq kadadosang penyambutan tamu tur madué struktur penyajian sané kakawitin 2 pragina Gendang. Lantas kasusulin olih 4-6 pragina Oncer. Pragina Gendang ring kiwa miwah tengen dados latar belakang. Lantas pragina Oncer malinggih tur matembang tembang Pampang Paoq. Ring untat sesolahan, pragina Oncer medal tur kasusulin olih pragina Gendang.

 Pustaka 

Kategori:Sesolahan Indonésia
Kategori:Sesolahan Nusa Tenggara Kawan